Read in English . Żewġ żgħażagħ mit-tlieta arrestati għal att vandalu fuq l-istatwa ta' Sant'Antnin ingħataw il-ħelsien mill-arrest wara li wieġbu li nstab li ma kinux huma li qalgħu r-ras minn mal-istatwa, imma huma sabuha maqlugħa. Wara jiem ta' investigazzjonijiet mit-Taqsima tal-Patrimonju Kulturali, il-Pulizija identifikat lil ġuvni ta' 19-il sena ta' nazzjonalità Franċiża, ġuvni ieħor ta' nazzjonalità Ingliża ta' 18-il sena u tfajla Maltija ta' 17-il sena, li allegatament wettqu dan ir-reat. Illum, iż-żewġ ġuvintur tressqu l-qorti, fejn huma wieġbu li mhumiex ħatja. Ilbieraħ 3 żgħażagħ arrestati għall-vandaliżmu fuq statwa L-Ispettur Saviour Baldacchino mill-Prosekuzzjoni qal lill-Qorti li filmati mill-kameras tas-sigurtà jikkonfermaw li l-akkużati ma wettqux l-att vandalu huma nfushom, imma sabu r-ras maqlugħa mill-istatwa u din ħaduha magħhom id-dar. Huma ġew akkużati li ħadu propjetà protetta. Wieħed minnhom ġie akkużat li ħażżeż fuq ras l-istatwa. Ingħataw il-ħelsien mill-arrest imma jridu jħallsu depożitu ta' €2,000 u garanzija ta' €4,000 kull wieħed. Iridu wkoll jiffirmaw l-għassa kull tliet ġimgħat. L-ewwel aħbar Att vandalu fuq l-istatwa ta' Sant'Antnin fil-Family Park .td_uid_3_5f927e85e5df3_rand.td-a-rec-img{text-align:left}.td_uid_3_5f927e85e5df3_rand.td-a-rec-img img{margin:0 auto 0 0}